La Casa Municipal de Cultura acull l'obra teatral ‘L’Electe’
07 de novembre 2019

![](/media/jifdsocp/93_c_lelecte.jpg)  
  

Divendres que ve 8 de novembre, a les 21.30 h, la Casa Municipal de Cultura de Sagunt acollirà l'obra _L’Electe_ de la companyia L'Horta Teatre. Un espectacle en valencià dirigit pel dramaturg, Carles Sanjaime, que al costat de l'autor de l'adaptació, Juli Disla, realitzen una adequació de l'obra original de Ramón Madaula a la realitat valenciana.

  

La composició teatral és una peça còmica en un acte sobre el president d'un país que el dia del seu discurs d'investidura descobrix els vertaders motius que l'han espentat finsa la presidència.

  

Els actors encarregats de donar vida als personatges són Josep Manel Casany i Alfred Picó, qui també exercix de productor executiu. Ramón Madaula, autor de l’obra original, ha destacat la representació dels dos actors.

  

Madaula, en el marc de la comèdia i de la reflexió que convida l'obra, explica: «**Sempre m'ha inquietat saber quines són les motivacions que mouen a un individu, o indivídua, a ser president, o presidenta, del seu país. Una responsabilitat que la majoria de ciutadans segur que defugiríem. A més de l'ambició de poder o els afanys legítims per a millorar el món, sospite que hi ha altres motivacions**».

  

Carles Sanjaime, director de l'obra, atresora el Premi de la Generalitat a la millor interpretació i a la millor direcció, a més de comptar en el seu haver amb altres dos premis de la crítica. Sens dubte, és un dels màxims representants de les arts escèniques valencianes. Algunes de les representacions més populars són _El teu gat s’ha mort_, _Como gustéis_, _Romeo y Julieta_, _Centaures_, _La Gran Semiramís_, _El Veneno del teatro_, _O tú o res_, _Estimada Anuchtka_, entre moltes altres.

*   [](http://www.facebook.com/sharer.php?u=https://aytosagunto.es/va/actualitat/la-casa-municipal-de-cultura-acull-l-obra-teatral-l-electe/ "Facebook")
*   [](http://twitter.com/share?url=https://aytosagunto.es/va/actualitat/la-casa-municipal-de-cultura-acull-l-obra-teatral-l-electe/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-casa-municipal-de-cultura-acull-l-obra-teatral-l-electe/ "Linked In")
*   [](mailto:?body=https://aytosagunto.es/va/actualitat/la-casa-municipal-de-cultura-acull-l-obra-teatral-l-electe/)